  Майя Бывальцева Эгра ёросын туристъёслы пӧйшуран база усьтыны быгатозы. 14-тӥ оштолэзе Удмуртиысь кивалтэтын ортчем «Инвесторлэн часаз» со сярысь вераз «Удмуртохота» огазеяськонлэн кивалтӥсез Сергей Зайцев. Солэн верамезъя, Россиысь улосвылъёс пӧлын Удмуртия Курган улосвыл бере кыкетӥ инты басьтэ, кытчы мукет кунъёсысь адямиос пӧйшураны вуыло. Соин ик элькунын та ӧрез азинтыны кулэ. Ӵектосъя база Зура муниципал кылдытэтын интыяськоз. Отын куноослы 2 корка, мунчо, вал гид, гараж, складъёс луозы. Ӵектослэн оглом дуныз 10 миллион манет, со 3 арскын берытскоз. Со дыр ӵоже 5 ужан интыос кылдытыны чакламын. Вераны кулэ, южтолэзе та малпан инвестици ӵектосъёсын реестре пыртэмын вал. Чакланъёсъя, туристъёслы выль огъет 2 гектар музъемез басьтоз. Инвестор возьма, элькун со музъемез торгъёстэк висъяны быгатоз шуыса. Тегъёс: Мерлык Туризм Эгра Удмуртия инвестициос кивалтэт  